PATVIRTINTA

Elektrėnų savivaldybės

Sporto centro direktoriaus

2017 m. vasario 23 d.

įsakymu Nr. V-10

**ELEKTRĖNŲ SAVIVALDYBĖS SPORTO CENTRO 2017-2019 METŲ KORUPCIJOS PREVENCIJOS PROGRAMA**

**I.BENDROSIOS NUOSTATOS**

1. Elektrėnų savivaldybės sporto centro (toliau – Sporto centro) 2017-2019 metų korupcijos prevencijos programa (toliau - Programa) parengta vadovaujantis Lietuvos Respublikos korupcijos prevencijos įstatymo (Žin., 2002, Nr. 57-2297; 2003, Nr. 38-1728) 16 straipsnio 2 dalies 3 punktu, Lietuvos Respublikos nacionaline kovos su korupcija programa, patvirtinta Lietuvos Respublikos Seimo 2002 m. sausio 17 d. nutarimu Nr. IX-711 (Žin., 2002, Nr.10-355; 2009, Nr. 60-2346), Savivaldybės korupcijos prevencijos programos rengimo metodika, patvirtinta Lietuvos Respublikos specialiųjų tyrimų tarnybos direktoriaus 2008 m. gruodžio 31 d. įsakymu Nr. 2-369 (Žin., 2009, Nr. 9-340).

2. Šioje Programoje vartojamos sąvokos atitinka Lietuvos Respublikos korupcijos prevencijos įstatyme ir kituose teisės aktuose apibrėžtas sąvokas.

3. Sporto centro darbuotojai dirba pagal darbo sutartis. Sporto centro veikla susijusi su ikimokykliniu ugdymu, vaikų ir suaugusiųjų neformaliojo švietimo organizavimu, vaikų ir jaunimo užimtumo organizavimu, kūno kultūros ir sporto plėtojimu, gyventojų poilsio organizavimu. Sporto centre nėra veiklų, kuriose yra didelė korupcijos tikimybė, tačiau yra realios, nors ir minimalios prielaidos pasireikšti korupcijai.

**II. SPORTO CENTRO VEIKLOS SITUACIJOS ANALIZĖ ANTIKORUPCINIU POŽIŪRIU**

4. Korupcijos lygis ir paplitimas:

4.1. 2007 m. Tarptautinės nevyriausybinės organizacijos ,,Transparency International“ atlikto tarptautinio tyrimo duomenimis Lietuvoje korupcijos suvokimo indeksas yra 4,8 balo( nuo 2006 m. nepakito) – Lietuva priskiriama šalims, kurios turi didelį korupcijos pasireiškimo mąstą.

5. Išorinės korupcijos atsiradimo prielaidos:

5.1. bendrosios (visuomenės pilietiškumo stoka, nesipriešinimas korumpuotiems darbuotojams ir pasyvumas antikorupcinėje veikloje);

5.2. teisinės (teisės aktų netobulumas, dažnas jų keitimas bei kolizijos, kontrolės sistemų. Teisinių procedūrų ir priemonių netobulumas);

5.3. institucinės (nepakankamos vidaus ir išorės auditų apimtys, darbuotojų baimė dalyvauti antikorupcinėje veikloje);

6. **Vidinės korupcijos atsiradimo prielaidos Sporto centre:**

**6.1. organizuojant ir vykdant viešųjų pirkimų procedūras;**

**6.2. viešosios vaikų ir suaugusiųjų** neformaliojo švietimo paslaugos;

6.3. gyventojų poilsio organizavimo paslaugos;

6.4. programų finansavimas ir vykdymas;

6.5. darbuotojų priėmimas, darbo užmokesčio nustatymas.

7. Korupcijos lygis ir paplitimas: Sporto centre korupcijos atvejų nebuvo užregistruota.

**III. PROGRAMOS TIKSLAS IR UŽDAVINIAI**

8. Korupcijos prevencijos programos tikslas – užtikrinti korupcijos prevenciją Sporto centre, kompleksiškai šalinant prielaidas ir sąlygas, skatinančias korupcijos atsiradimą.

9. Programos uždaviniai:

9.1. atskleisi ir šalinti galimas korupcijos priežastis ir sąlygas, įgyvendinant Programos priemonių planą;

9.2. stiprinti antikorupcinių priemonių įgyvendinimo kontrolę;

9.3. įvertinti sporto centro veiklos sritis, siekiant nustatyti korupcijos pasireiškimo tikimybę (nustatyti korupcijos riziką);

9.4. šviesti ir informuoti visuomenę korupcijos prevencijos klausimais;

9.5. informuoti apie galimas korupcines veikas ir paviešinti nustatytus korupcijos atvejus, analizuoti pasiūlymus dėl korupcijos prevencijos priemonių;

9.6. darbuotojų mokymai korupcijos prevencijos klausimais;

9.7. bendradarbiauti korupcijos prevencijos ir kontrolės klausimais.

**IV. PROGRAMOS ĮGYVENDINIMAS**

10. Programai įgyvendinti sudaromas priemonių planas, kuris nustato įgyvendinimo priemones ir jų įvykdymo terminus bei vykdytojus;

11. Sporto centro darbuotojai, pastebėję korupcinio pobūdžio veikas, privalo informuoti savo tiesioginį vadovą;

12.Programos įgyvendinimo kontrolę, metodinės pagalbos teikimą korupcijos prevencijos klausimais vykdo Sporto centro direktorius.